
         


[bookmark: _GoBack]ANUNCIO
CONCELLO DE MARÍN
EXTRACTO DA CONVOCATORIA DAS AXUDAS Á REHABILITACIÓN DE EDIFICIOS E VIVENDAS NA ÁREA DE REXENERACIÓN E RENOVACIÓN URBANA DO CASCO VELLO E BARRIO DA “BANDA DO RÍO LAMEIRA” DE MARÍN. REMANENTES PLAN ESTATAL DE VIVENDA 2013-2016 (1ª-2ª-3ª FASE)

BDNS (Identif.): 

De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de Datos Nacional de Subvencións ( http://www.pap.minhap.gob.es/bdnstrans/index ):

Primeiro.- Obxecto 
A presente convocatoria ten por obxecto iniciar o procedemento de concesión, en réxime de concorrencia competitiva, de subvencións destinadas á rehabilitación de edificios e vivendas no ámbito da Área de Rehabilitación Integral (ARI) Casco Vello e Barrio Banda do Río Lameira.
As actuacións financiadas nesta convocatoria teñen un prazo de execución ata o 31.12.2023, segundo o establecido no punto Segundo da Addenda de data 21.12.2022 e a Disposición Final Primeira do Real Decreto 903/2022, do 25 de outubro, polo que se modifican o Real Decreto 42/2022, do 18 de xaneiro, polo que se regula o Bono Aluguer Xove e o Plan Estatal para o acceso á vivenda 2022-2025, así como o Real Decreto 106/2018, do 9 de marzo, polo que se regula o Plan estatal de vivenda 2018-2021, e o Real Decreto 853/2021, do 5 de outubro, polo que se regulan os programas de axuda en materia de rehabilitación residencial e vivenda social do Plan de Recuperación, Transformación e Resiliencia.
As solicitudes presentadas nesta convocatoria financiaranse no marco do Plan estatal 2013-2016 e na seguinte orde: en primeiro lugar, con cargo ao Acordo de Comisión Bilateral de data 26.10.2017 ata esgotar o crédito dispoñible para a 3ª fase e, posteriormente, con cargo aos Acordos de datas 14.03.2015 e 27.10.2015 para a 1ª e 2ª fase respectivamente. Aplicaranse os criterios de selección recollidos no artigo 4 da convocatoria de axudas e das bases reguladoras recollidas no punto Terceiro deste extracto.
Segundo.- Beneficiarios/as
Poderán ser beneficiarias/os das axudas para a rehabilitación de vivendas, edificios e elementos comúns, os/as propietarios/as, arrendatarios/as ou titulares dalgún dereito de uso sobre as vivendas, cando estas constitúan o seu domicilio habitual e permanente ou, trala rehabilitación o uso sexa destinado a domicilio habitual, para uso propio ou para alugueiro. En todo caso os beneficiario/as terán que cumprir os requisitos fixados no artigo 13 da Lei 38/2003 Xeral de Subvencións, artigo 28 do R.D. 233/2013, artigo 6 do Decreto 18/2014 e Orde do 23 de xuño de 2017. 
Quedarán excluídas destas axudas as actuacións para uso propio as unidades familiares que superen 6.5 veces o IPREM (artigo 10.2 da Ordenanza Municipal 06/09/2012).
Tamén poderán solicitar as axudas os/as titulares de vivendas desocupadas sempre que a solicitude leve parello o compromiso de ocupalas eles mesmos, transmitilas ou cedelas a terceiras persoas en arrendamento ou por calquera outro título legalmente admisíbel, sempre que sexa como residencia habitual. Este compromiso terá que se cumprir antes de transcorridos seis meses desde que finalizasen as obras, e quedarán condicionadas as axudas á efectiva ocupación das vivendas no devandito prazo, que poderá ser prorrogado ata un ano previa solicitude da persoa interesada cando medie causa xusta.
Terceiro.– Bases reguladoras
As bases reguladoras das subvencións na Área de Rehabilitación Integral (ARI) Casco Vello e Barrio Banda do Río Lameira previstas nesta convocatoria foron aprobadas mediante Resolución de Alcaldía do 12.01.2018 para a 3ª fase (BOP nº16 do 23.01.2018) e Resolución de Alcaldía do 04.12.2015 para a 2ª fase (BOP nº243 do 17.12.2015), sendo estas últimas de aplicación tamén para a 1ª fase con cargo ao Plan estatal 2013-2016.
Cuarto- Importe
O importe das axudas imputaráse ás anualidades 2015, 2016 (remanente 1ª-2ª Fase) e 2017 (3ª Fase), segundo o establecido nos respectivos acordos asinados entre o Concello de Marín, a Comunidade Autónoma e o Ministerio de Fomento o 14 de marzo de 2015, 27 de outubro de 2015 e 26 de outubro de 2017 e as súas respectivas addendas de datas 26.10.2017, 04.07.2018, 18.03.2020, 03.02.2021 e 21.12.2022, en relación coa concesión das axudas para a Área de Rehabilitación Integral Casco Vello e Barrio Banda do Río Lameira 1ª, 2ª e 3ª Fase, no marco do R.D. 233/2013, de 5 de abril, polo que se aproba o Plan Estatal 2013-2016, que estima un investimento de 133.416,06 euros, correspondente aos remanentes das achegas do Ministerio de Fomento para a 1ª, 2ª e a 3ª Fase respectivamente, aos que se suman 11.934,69 euros como remanente das achegas da comunidade autónoma para a 3ª fase. A concesión de axudas quedará condicionada á existencia de créditos axeitado e suficiente no momento da resolución da concesión. 
	ANUALIDADE
	Mº DE FOMENTO
	CC.AA.

	2015 (1ª fase)
	57.789,71 €
	0,00 €

	2016 (2ª fase)
	30.829,91 €
	0,00 €

	2017 (3ª fase)
	44.796,44 €
	11.934,69€

	TOTAL
	133.416,06 €
	11.934,69 €


A concesión das axudas que regulan estas bases estará limitada as dispoñibilidades orzamentarias existentes, debendo someterse os correspondentes expedientes de gasto a fiscalización previa.
Segundo o artigo 29 do R.D. 233/2013, as contías das axudas con cargo ao Ministerio de Fomento serán as seguintes:
a) Establécese unha subvencion xeral do 35% do orzamento protexido, entendendo éste como o custo total de todas as actuacións que se subvencionen segundo o previsto no artigo 26.3 do R.D. 233/2013, que non poderá superar os custos medios de mercado que a tales actuacións correspondan (art. 12.1 da Orde do 23 de xuño de 2017 pola que se establecen as bases reguladoras do Programa de rexeneración e renovación urbanas do plan estatal 2013-2016). 
b) En calquera caso, a contía máxima da subvención por cada vivenda obxecto de rehabilitación non poderá exceder de 11.000 euros na ARI Casco Vello e Barrio Banda do Río Lameira.
Segundo o artigo 13 da Orde do 23 de xuño de 2017, as contías das axudas con cargo á Comunidade Autónoma serán as seguintes:
a) Ata 4.000 euros por vivenda obxecto da actuación de rehabilitación, sen que a subvención poida exceder o 10% do orzamento protexido de rehabilitación da vivenda ou do edificio.
b) En todo caso, só se beneficiarán destas axudas aquelas actuacións con cargo á 3ª Fase da ARI. As actuacións con cargo á 1ª e 2ª Fase obterán só as axudas con cargo ao Ministerio de Fomento descritas anteriormente.
Quinto.- Prazo de presentación das solicitudes
O prazo de presentación de solicitudes será de UN MES a contar dende o día seguinte ao da publicación deste extracto no BOP.
A ALCALDESA
María Ramallo Vázquez
(Documento datado e asinado dixitalmente ao pe)



